open-index/open-wikipedia-markdown huggingface dataset:
Valkoinen raivo

**Valkoinen raivo** on Arto Halosen ohjaama dramatisoitu dokumenttielokuva selvitymisestä ja koulukiusatusta, joka voitti joukkomurhaajan mielen. Elokuva ensiesitettiin Rokumentti-elokuvafestivaalin avajaiselokuvana ja se aloitti Suomessa elokuvateatterilevityksessä 27. marraskuuta 2015. Elokuva herätti laajaa yhteiskunnallista keskustelua ja sitä esitettiin lukuisilla arvostetuilla elokuvafestivaaleilla ympäri maailman. Varsovan Millennium Docs Against Gravity -festivaalilla Halonen vastaanotti elokuvasta Fiction/Non-Fiction-kilpailusarjan kunniamaininnan ja Jaipurin kansainvälisillä elokuvajuhlilla Green Rose -palkinnon.  

Koulukiusattu Lauri on itse nimennyt hiljalleen syntyneen sisäisen olotilansa valkoiseksi raivoksi. Elokuva on herättänyt keskustelua alan ammattikentällä ja käsitettä on alettu tutkia laajemmin. Osana Suomen Mielenterveysseuran ja Koulukino ry:n kanssa toteutettua koulukampanjaa elokuvasta järjestettiin myös lukuisia koululaisnäytöksiä ympäri Suomen. Elokuva vaikutti koulukiusaamista koskevan lakialoitteen syntyyn.

## Juoni
*Valkoinen raivo* on kertomus Laurista, joka suunnitteli ja valmistautui tekemään massamurhia. Lauri haki kuitenkin apua, eikä toteuttanut ”fantasioitaan”. Myöhemmin hänestä tuli ihmismielen aggression ja väkivaltaisen käyttäytymisen akateeminen tutkija ja arvostettu tieteellinen asiantuntija, minkä kautta hän on perehtynyt massamurhiin peilaten myös omia kokemuksiaan niihin. Tältä pohjalta Lauri on luonut teorian ”valkoisesta raivosta”. Laurin mukaan on olemassa useita ihmisiä, jotka ovat koulukiusaamisen ja lapsuudessa koetun trauman yhdistelmän seurauksena täynnä ”valkoista raivoa”, mikä voi äärimmillään johtaa kouluampumisiin ja muihin väkivaltaisiin tekoihin.

Elokuvassa seurataan Laurin tarinaa; kuinka hänestä tuli valkoisen raivon kantaja ja kuinka hän tiedostamisen ja oman aktiivisuutensa avulla selviytyi lopulta raskaasta taakastaan.

## Vastaanotto
''Iltalehden'' Juuso Määttänen kuvaili dokumenttielokuvan käsittelevän laajemmin käsittämättömiä väkivallantekoja: "Valkoinen raivo kertoo kaiken mitä vihasta tarvitsee tietää. [Elokuva] on tehty erittäin taitavasti. Se pitää otteessaan alusta loppuun". 

''Keskisuomalaisen'' Jarmo Valkola luonnehti elokuvaa tyylillisesti yhtenäiseksi ja teemoiltaan kiinteäksi "Voiko ajankohtaisempaa teosta olla. Halonen osoittaa, miten juuri elokuva voi olla sopiva instrumentti näiden asioiden syvempään pohdintaan".

## Lähteet
Shadi Abdel Salam

**Shadi Abdel Salam** (, myös muodossa *Shadi Abdelsalam*, *Shadi Abdel-Salam*, *Shadi Abd al-Salam*; 15. maaliskuuta 1930 Aleksandria – 8. lokakuuta 1986 Kairo) oli egyptiläinen elokuvaohjaaja ja lavastaja. Hänet tunnettiin erityisesti taitavana lavastajana ja klassisten arabiankielisten elokuvien parhaimmistoon luetun *[[Vuosituhansien yö]]* -elokuvan (1969) ohjaajana. 

## Lähteet
Luettelo Itä-Suomen yliopiston ainejärjestöistä

Tämä on luettelo Itä-Suomen yliopiston ainejärjestöistä ja killoista, sekä niiden opiskelijahaalareiden väreistä.

## Joensuun kampus

* Saksan kieli, Ablaut ry – viininpunainen
* Kemia, Bunsen ry – punainen
* Englannin kieli, Echo ry – musta
* Matematiikka, fysiikka ja fotoniikka, Epsilon ry – violetti
* Tietojenkäsittelytiede, Skripti ry - hopeanharmaa
* Teologia
** Ortodoksinen teologia, Pistis ry – violetti
** Läntinen teologia, Fides Ostiensis ry – violetti
* Ruotsin kieli, Godis ry – keltainen
* Venäjän kieli, Iskra ry – punainen
* Metsätiede, Joensuun Metsäylioppilaat ry – metsänvihreä
* Aineenopettajat, Joraus ry – Valkoinen tasku ommeltuna muun ainejärjestön haalareihin
* Kasvatustiede, Kassos ry – tummansininen
* Kotitalous- ja käsityöopettajat, Kotex ry – oranssi
* Oikeustiede, Judica ry – bolognanpunainen
* Julkisoikeus, Legio Ostiensis ry – viininpunainen
* Biologia, Mikrovillus – keltainen
* Kulttuurintutkimus, Nefa-Joensuu – tummanharmaa
* Psykologia, Oidipus ry – turkoosi
* Opinto-ohjaajat, Opossumi ry – viininpunainen
* Kauppatieteet, Optimi ry – oranssi
* Erityispedagogiikka, Poikkeus ry – vihreä
* Luokanopettajat, Popsi ry – turkoosi, ennen vuotta 2018 myös punainen ja tummansininen
* Yhteiskuntapolitiikka, sosiologia ja filosofia, Praxis ry – musta
* Varhaiskasvatus, Sulo ry – punainen
* Maantiede, yhteiskuntamaantiede sekä ympäristöpolitiikka ja -oikeus, Tombolo ry – limenvihreä
* Suomen kieli ja kirjallisuus, Täky – sininen
* Historia, Varnitsa – viininpunainen
* Kansantaloustieteet – oranssi

## Kuopion kampus

* Kauppatieteet, Preemio ry – viininpunainen
* Lääketieteet, Kuolo ry – musta
* Hammaslääketiede, Dentina ry – musta, valkoinen tasku
* Yhteiskuntatieteet, Socius ry – keltainen, violetit reisitaskut
* Tietojenkäsittelytieteet, Serveri ry  – valkoinen
* Teknillinen fysiikka, Kvantti ry - tummansininen, valkoiset reisitaskut
* Farmasia, Fortis ry – tummanvihreä
* Biolääketiede, Kulti ry – punainen, valkoiset reisitaskut
* Sovellettu fysiikka ja ympäristötiede, Hyeena ry – punainen
* Ravitsemustiede, Retikka ry – vaaleanvihreä
* Terveystieteet, Terho ry – sininen

## Katso myös

* Itä-Suomen yliopisto
* Itä-Suomen yliopiston ylioppilaskunta
* Ainejärjestö
* Opiskelijahaalari

## Lähteet
Hadzat

**Hadzat** ovat Pohjois-Tansaniassa Eyasijärven seudulla elävä pienilukuinen kansa, joka elää metsästämällä ja keräilemällä. Hadzoja on nykyisin jäljellä 1000–1500, ja he ovat Itä-Afrikan ainoa säilynyt metsästäjä-keräilijäkansa.

Hadzat noudattavat yhä samaa perinteistä elämäntapaansa kuten 10&nbsp;000 vuotta aikaisemminkin. Geenitutkimusten mukaan hadzat erkaantuivat saneista 50&nbsp;000–70&nbsp;000 vuotta sitten. Sen jälkeen hadzat ovat eläneet geneettisesti, kulttuurisesti ja kielellisesti eristyneinä muista kansoista.

Hadzat puhuvat hadzan kieltä, jota käyttää nykyisin alle 800 ihmistä. Hadzan kielessä esiintyy samanlaisia harvinaisia maiskausäänteitä kuten eteläisen Afrikan khoisankielissäkin.

Hadzojen asuinalueet ovat mäkisiä ja kivisiä. Kuivaa ja kuumaa vuodenaikaa seuraa rehevä sadekausi. Hadzojen leireissä elää tyypillisesti 20–40 hadzaa. Hadzat liikkuvat paljon hankkiakseen ruokaa ja ylläpitääkseen rauhaa yhteisöissään. He hyödyntävät alueensa kasveja ja eläimiä hyvin monipuolisesti.

Hadzojen elinaluetta rajoittavat maatalouden leviäminen sekä kansallispuistot. Hadzojen naapurikylissä esiintyy yleisesti sairauksia kuten malariaa, tuberkuloosia ja HIV:tä, jotka uhkaavat levitä lisääntyneen kanssakäymisen seurauksena hadzoihinkin.

## Lähteet

## Aiheesta muualla

* The Hadza National Geographic Magazine
Vuosituhansien yö

**Vuosituhansien yö** (, tunnetaan myös nimillä *El Mumia*, *Al Momia*, *The Mummy*, *The Night of Counting the Years*) on egyptiläinen elokuva vuodelta 1969. Elokuva oli ohjaaja Shadi Abdel Salamin tunnetuin elokuva, ja luetaan arabiankielisen elokuvan parhaimmistoon, vaikka sitä ei ole kovin laajalti esitetty. Elokuva pohjautuu tositapahtumiin.  

## Rooleissa

* Ahmed Marei (Wanis, Horabatin heimoa johtaneen sheikki Salimin nuorin poika) 
* Ahmed Hegazi (Wanisin veli)
* Zouzou Hamdi El Hakim (Wanisin äiti, myös muodossa Zouzou Hamdy El-Hakim) 
* Abdelazim Abdelhack  (Wanisin setä)
* Abdelmonien Aboulfoutouh (Wanisin toinen setä)
* Ahmad Anan (Badawi)
* Mohamed Khairi (Kamal)
* Mohamed Nabih (Murad, antiikkikauppias, Ayyubin aiempi apulainen)
* Nadia Lutfi (Zeena, Muradin serkku) 
* Mohamed Morshed (Ahmad Kamal, höyrylaivalla saapuva efendien johtaja, Egyptin antiikkiyhdistyksen nuori jäsen, Kairosta) 
* Shafik Nour El Din (Ayyub tai Ayoub, antiikkikauppias, myös muodossa Shafik Nourreddin)
* Gaby Karraz (Maspero, Egyptin antiikkyhdistyksen johtajia, Kairosta) 

## Lähteet

## Aiheesta muualla
*Al-mummia - The Night of Counting the Years - 1969 (kesto 1 h 38 min ja risat, tekstitys )  (youtube.com)
Ilkka Ihamäki

**Ilkka Ihamäki** (myös **Hovimuusikko Ilkka**, s. 27. helmikuuta 1986) on suomalainen laulaja ja lauluntekijä. Hän on esiintynyt Radio Suomipopin Aamulypsyssä parodioimalla tunnettuja musiikkikappaleita vuodesta 2013 lähtien.

Ihamäen tuotantoa on saatavilla Suplassa. Hän keikkailee satunnaisesti. Lisäksi hänellä on *Miehet jotka muistavat* -podcast Suplassa Harri Moision kanssa.

Ihamäki julkaisi joulukuussa 2020 kirjan *Sensuellit iltasadut* yhdessä Sami Kurosen kanssa.

## Yksityiselämä
Ihamäen isä on Yleisradion toimittaja Olli Ihamäki ja isoisä politiikan toimittaja Niilo Ihamäki.

Ihamäki avioitui juontaja Anni Ihamäen kanssa elokuussa 2022. Heillä on lokakuussa 2020 ja maaliskuussa 2022 syntyneet lapset.

## Diskografia
* 2016 – Tää on tätä päivää
# Hovimuusikko Ilkka
# En päässyt Vain Elämään (Kylmästä lämpimään)
# Aamulypsy (Maradona)
# Tuula (Missä muruseni on)
# Jeti (Mehu), Featuring – Jethro "Jeti" Rostedt
# Hyksiin (Yksin)
# Veljeni (Siskoni)
# Aromipesä (Jäätelökesä)
# Maanantai (Minä ja hän)
# Viron Sanoja (Kirosanoja)
# Ping Pong Show (Frontside Ollie)

## Lähteet
Taru Pyhälä

**Taru Kaarina Heloisa Pyhälä** (19. lokakuuta 1932 Joensuu – 28. marraskuuta 1997 Göteborg) oli suomalainen laulaja, joka levytti runsaat 30 iskelmää ja lastenlaulua 1950-luvun keskivaiheilla sekä savikiekoille että vinyylisingleille ja EP-levyille. Niitä ovat muun muassa ”Savonmuan mambo” (Harry Bergström – Jaakko Merenmaa), ”Kevätpolkka” (Hugo Alfvén – Erkki Ainamo) ja ”Kaunis pesijätär” (André Popp – Sauvo Puhtila). Varsinaisen työuransa hän teki musiikkileikkikoulun opettajana Joensuussa nimellä **Taru Paasio**.

Taru Pyhälä tuli ylioppilaaksi Joensuussa ja opiskeli sitten kirjallisuutta ja kieliä Helsingin yliopistossa. Jo viisivuotiaana lauluesiintymiset aloittanut Pyhälä pääsi levyttämään iskelmiä tumman ja matalan äänensä ansiosta. Joillakin levytyksillä hän esittää myös jodlausta opiskeltuaan sitä Sveitsissä.

Pyhälä avioitui muusikko ja musiikin lehtori Pekka Paasion kanssa, ja pariskunta asettui asumaan Joensuuhun, jossa Taru Paasio aloitti musiikkileikkikoulutoiminnan ja tunnettiin chanson-laulajana. Paasioilla oli 1980-luvun taitteessa tapana viettää kesiä Uppsalan psykiatrisessa sairaalassa musiikkiterapeutteina. Miehensä kuoltua Taru Paasio asui tyttärensä luona Ruotsissa.

## Lähteet

## Aiheesta muualla
*Taru Pyhälä Discogs-levytietokannassa 
*Taru Pyhälän levytyksiä, kuunneltavissa Warner Music Groupin YouTube-kanavalla
Errores st:ae Valpurgis

**Errores s:tae Valpurgis** on Åbo Akademin ylioppilaskunnan julkaisema vappulehti. Lehti julkaistaan joka vuosi 30. huhtikuuta kello 00:01 siten, että opiskelijat kokoontuvat Turun tuomiokirkon rappusille ja ylioppilaskunnan puheenjohtaja pitää puheen. Lehteä on julkaistu vuodesta 1933, ja se on sen myötä pohjoismaiden vanhin vappulehti.

## Lähteet
Ben Olsen

**Ben Olsen** (s. 3. toukokuuta 1977 Harrisburg) on yhdysvaltalainen jalkapallovalmentaja, joka valmentaa MLS-liigassa pelaavaa D.C. Unitedia. Pelaajaurallaan Olsen edusti Virginia Cavaliersia, D.C Unitedia ja Nottingham Forestia.

Olsen pelasi D.C. Unitedissa vuosina 1998–2009 MLS-liigan runkosarjassa 221 ottelua ja teki niissä 29 maalia. Kaudella 2000–2001 hän pelasi lainasopimuksella englantilaisseura Nottingham Forestissa.

Olsen pelasi Yhdysvaltain maajoukkueessa 37 ottelua ja teki niissä kuusi maalia. Hän kuului joukkueeseen vuoden 2006 MM-kilpailuissa.

## Lähteet
Aurica Bărăscu

**Aurica Bărăscu** (o.s. **Chiriţă**, s. 21. syyskuuta 1974 Nicorești,, Galați) on romanialainen soudun olympiavoittaja, maailman- ja Euroopan-mestari. Hän edusti aktiiviurallaan Steaua CSA -seuraa. Hän on pituudeltaan 181&nbsp;cm.. 

Bărăscu voitti kahdeksikossa olympiakultaa Ateenassa 2004 ja maailmanmestaruuden St. Catharinesissa 1999. MM-hopeaa hän saavutti kahdeksikossa 2001, 2003 ja 2007 sekä MM-pronssia perämiehettömässä nelosessa 2000. Lisäksi hän oli neljäs kahdeksikossa 2002. Hän voitti kahdeksikon Euroopan-mestaruuden 2007.

## Lähteet
Ioana Papuc

**Ioana Cristina Rotaru** (o.s. **Papuc**, s. 4. tammikuuta 1984 Cimpulung Moldovenesc, Suceava) on romanialainen soudun olympiavoittaja, MM-mitalisti ja kolminkertainen Euroopan-mestari. Hän edusti aktiiviurallaan Marina CSS -seuraa. 

Popac saavutti kahdeksikossa olympiakultaa Ateenassa 2004 ja -pronssia Pekingissä 2008. Lisäksi hän sijoittui neljänneksi Lontoossa 2012. Hän sai kahdeksikossa MM-hopeaa 2005 ja 2007 sekä oli neljäs 2002 ja kuudes 2006. Lisäksi hän sijoittui neljänneksi pariairokaksikossa 2007. Hän voitti kahdeksikon Euroopan-mestaruuden 2007, 2008 ja 2012. Nuorten MM-kilpailuissa hän saavutti kahdeksikossa kultaa 2000 ja 2001, perämiehettömässä kaksikossa kultaa 2002 ja hopeaa 2001 sekä pariairokaksikossa pronssia 1999.

## Lähteet
H’ust

**H'ust** () on kaupunki Ukrainan Taka-Karpatian alueella. Kaupunki on saanut alkunsa 900-luvulla ja toisen maailmansodan kynnyksellä se oli lyhytikäisen Karpaatto-Ukrainan tasavallan pääkaupunki. Nykyään kaupunki on H’ustin piirin hallintokeskus. Ukrainan vuoden 2001 väestönlaskennan mukaan kaupungin asukasluku oli 31&nbsp;900; vuonna 2021 väkiluvuksi arvioitiin 28&nbsp;206.

## Maantiede
H'ust sijaitsee Ukrainan Taka-Karpatian Maramureșin alueella lähellä Rika- ja Tiszajokien yhtymäkohtaa Karpaattien juurella.

## Historia

H'ust sai alkunsa 900-luvulla, ja vuosien 1090 ja 1191 välillä unkarilaiset perustivat paikalle linnoituksen. Linnoitus suojeli nykyisen suolakaivoksia lähellä nykyistä Solotvynan asutuskeskusta. Mongolit tuhosivat H'ustin vuonna 1242, mutta paikka rakennettiin uudelleen pian heidän hyökkäyksensä jälkeen. Vuodesta 1281 H'ust kuului Galitsian ja Volynian ruhtinaskuntaan, ja unkarilaiset valtasivat paikan vuonna 1321 uudelleen. H'ustista tuli 1500- ja 1600-luvuilla Habsburgien ja Transsilvanian ruhtinaiden välisten taistelujen näyttämö. Krimin tataarit piirittivät kaupunkia puolestaan vuosina 1594, 1659 ja 1717. Kaupunkia piti 1700-luvulla hallussaan myös Ferenc II Rákóczi, ja vuonna 1709 kaupunki oli Transsilvanian valtiopäivien kokoontumispaikka. Kaupungin linnoitus tuhoutui ruutivaraston räjähdyksessä vuonna 1766.

H'ustissa perustettiin marraskuussa 1918 Länsi-Ukrainan kansantasavallan hallitus. Vuonna 1919 kaupunki liitettiin vasta itsenäistyneeseen Tšekkoslovakiaan. Taka-Karpatia muodosti vuonna 1938 osana Tšekkoslovakiaa Karpaatto-Rutenian autonomisen maakunnan. Toisen maailmansodan kynnyksellä Saksa pilkkoi Tšekkoslovakian, ja Unkari miehitti Karpaatto-Rutenian eteläosat. Kun Užhorod menetettiin unkarilaisille, H'ustista tuli alueen hallintokeskus. 14. maaliskuuta Karpaatto-Rutenia julistettiin itsenäiseksi Karpaatto-Ukrainan tasavaltana, ja H'ust oli lyhytikäisen valtion pääkaupunki. Unkarilaiset miehittivät maan seuraavana päivänä. Neuvostoliiton joukot valtasivat kaupungin lokakuussa 1944, ja kaupungista tuli sittemmin osa Neuvosto-Ukrainaa.

## Väestö
Vuonna 2021 H’ustin väkiluvuksi arvioitiin 28&nbsp;206. Ukrainan vuoden 2001 väestönlaskennan mukaan H'ustin asukasluku oli 31&nbsp;900. Heistä etniseltä taustaltaan ukrainalaisia oli 28&nbsp;400 (89,3&nbsp;%), unkarilaisia 1&nbsp;700 (5,4&nbsp;%), venäläisiä 1&nbsp;200 (3,7&nbsp;%) ja romaneja 100 (0,4&nbsp;%).

## Lähteet

## Aiheesta muualla
You to Me Are Everything

**You to Me Are Everything** on Mark A. Reyeson ohjaama filippiiniläinen tagaloginkielinen komediaelokuva vuodelta 2010.

## Näyttelijät
Sophie Gyllenborg

**Sophia Gustafva (Sophie) Gyllenborg** (7. marraskuuta 1801 Malmö, Skåne, Ruotsi – 1841 Kööpenhamina, Tanska) oli ensimmäinen ruotsalainen nainen ammattikääntäjänä.

Gyllenborg oli ylhäisaatelista sukua sekä isänsä että äitinsä puolelta. Isä Henning Adolf Gyllenborg oli Malmöhusin linnan komendantti. Äiti oli nimeltään Hedvig Sophia von Dellwig. Vanhemmat olivat serkuksia, ja tytär oli heidän ainoa lapsensa. Perhe muutti vuonna 1811 Kööpenhaminaan, missä isällä oli työ ranskankielisen lehden *Le Messager du Nord* toimittajana. Isänsä työn ansiosta Sophie Gyllenborg pääsi tekemisiin Kööpenhaminan kulttuuripiirien kanssa.

Edistääkseen tyttärensä kääntäjänuraa isä-Gyllenborg oli yhteydessä vaikutusvaltaiseen kanslianeuvokseen Per Adam Wallmarkiin. Sophie Gyllenborg oli jo tehnyt käännöksiä omatoimisesti, ja Wallmarkin kehotuksesta hän tarttui irlantilaisen Maria Edgeworthin teksteihin, ensin novelleihin. Näin pääsi hänen kääntäjänuransa alkuun. Kirjeessään Wallmarkille Gyllenborg pahoitteli, että hänen pitkä oleskelunsa Tanskassa oli tuonut hänen kieleensä tanskalaisuuksia, ja siksi tekstien kieli olisi tarkistettava.

Isän kuoltua 1826 lehden toimitustyö jäi tyttären vastuulle. Hän huolehti myös äidistä ja alkoi järjestää muuttoa Tukholmaan. Hänen piti päästä myös sopimukseen suvun kanssa, joka pelkäsi nimen tahraantuvan hänen työnsä vuoksi. Isä oli ollut toista mieltä ja ilmoittanut, että tyttären nimi on oltava julkaisujen nimiösivulla, kuitenkin ilman kreivittären arvonimeä.

Ensimmäinen käännöstyö, J. A. K. Hildebrandtin *Fernando Lomelli*, ilmestyi 1827 julkaisijana linköpingiläinen Axel Petré. Alkuun oli liitetty Gyllenborgin alkusanat. Kyse ei ollut mistä tahansa ryöväriromaanista, vaan kirja oli käännetty usealle kielelle eikä rosvoa ollut kaunisteltu vaan romaani sisälsi moraalisen viestin: ensi askel paheiden polulla johtaa aina ikäviin seurauksiin. Samana vuonna julkaisi Ecksteinska tryckeriet Maria Edgeworthin kolmiosaisen teoksen *Ormond*. Kirjakäännösten lisäksi Gyllenborg teki lehtiin tekstejä kansainvälisestä aineistosta ja mahdollisesti myös käännöksiä.

Neljän vuoden Tukholman-ajan jälkeen Gyllenborg palasi Skåneen. Hän oli yhteydessä uuteen kristianstadilaiseen kirjapainoon Schmidt & Comp. joka alkoi julkaista Skånska Påsten -nimistä julkaisua, jolle myös Nils Lovén teki töitä. Gyllenborgin tehtävänä oli esitellä sosiologian edelläkävijä Harriet Martineau ja tämän teos *Statshushållningen framställd i exempel*. Teoksen kahdeksasta kaunokirjallisesta esimerkistä viisi tuli kommentteineen Gyllenborgin käännettäväksi. Viimeisen jälkeen Gyllenborgin käännöstyöstä ei ole jälkiä. Hän kuoli 1841 Kööpenhaminassa.

## Lähteet
Social Burgerjoint

**Social Burgerjoint** on suomalainen vuonna 2016 perustettu hampurilaisravintolaketju. Vuonna 2026 ketjuun kuuluu neljä ravintolaa Suomessa. Ravintolan sisustus muistuttaa pohjoisamerikkalaisisia burger-ravintoloita. Ruokalistalla on useita kasvis- ja vegaanivaihtoehtoja. Ruokaa valmistetaan hiiligrillillä.

## Historia
### Perustaminen ja laajentuminen
Tammikuussa 2017 Herkko Volanen ja MasterChef Suomi -kisan vuonna 2012 voittanut Mika Tuomonen perustivat Helsingin Sörnäisiin Social Food Street Burgerjoint -hampurilaisravintolan. Marraskuussa 2017 Kotipizza Group osti enemmistöosuuden ravintolan liiketoiminnasta ja teki siitä ketjun. Suomen Kuvalehden haastattelun mukaan vetäjät, heidän hampurilaisensa ja etenkin ravintolan Mibrasa-puuhiiligrilli tekivät vaikutuksen Kotipizza Groupin toimitusjohtaja Tommi Tervaseen. Perustajat jatkoivat vähemmistöosakkaina ja ketjun ravintoloitsijoina . 

Syksyllä 2018 ketjuun kuului kolme ravintolaa Helsingissä, ketjun neljäs ravintola sijaitsi Keravalla. Huhtikuussa 2019 avattiin ravintola Haminaan ja toukokuussa Porvooseen. Ketjun seitsämäs ravintola avattiin Oulussa joulukuussa. Vuonna 2021 ketjuun kuului jo yhdeksän ravintolaa Suomessa.

### Omistajuuden vaihtuminen
Vuoden 2026 maaliskuussa Kotipizza Group ilmoitti luopuvansa Social Burgerjoint -konseptista ja yhtiö kertoi myyneensä konseptin- ja brändin Artisan Fast Food Oy:lle. Yrityksen uusiin omistajiin kuuluu Tapio Alanko, joka oli toiminut Social Burgerjoint -ketjun franchiseyrittäjänä jo vuodesta 2020. Alangon yhtiökumppanini toimii Marco Kaniecki. Yhtiöllä on vuonna 2026 neljä ravintolaa.

## Tunnustuksia
*Social Burgerjointin ”Korean Kimchi Burger” voitti syyskuussa 2018 European Street Food -kilpailussa parhaan burgerin tittelin. Se jakoi ykkössijan ruotsalaisen Matsas Matin kanssa. Berliinissä järjestetyssä kilpailussa oli osallistujia 16 maasta.
*2019 keväällä Social Burgerjoint kapusi big seven travel - world best burger listan sijalle 28
*Vuonna 2019 Social Burgerjointin Brookdale-burgeri voitti European Street Food -kilpailussa parhaan burgerin tittelin.

## Lähteet
Ça ne finira jamais

**Ça ne finira jamais** on ranskalaisen laulajan Johnny Hallydayn 46. studioalbumi, joka julkaistiin 2008.
## Kappaleet
# Ça n'finira jamais
# Je n'appartiens qu'à toi
# Ça peut changer le monde
# Si mon cœur
# État de grâce
# Je m'arrête là
# C'est pas une vie
# Étreintes fatales
# On s'est aimés
# Emily	Didier Golemanas	
# Unchained Melody-Les Enchaînés (mukana Joss Stone)
# Je voudrais tellement
# Je tiendrai bon

## Lähteet
Eksyksissä Amerikassa

**Eksyksissä Amerikassa** (myös **Eksynyt Amerikassa**, **Jäljet johtavat Amerikkaan** tai **Jäljet katoavat Amerikkaan**, *Lost in America*) on Albert Brooksin ohjaama komediallinen road movie vuodelta 1985. Brooks on käsikirjoittanut elokuvan yhdessä Monica Johnsonin kanssa ja näyttelee elokuvan toista pääosaa Julie Hagertyn rinnalla. Elokuvan pääkuvaajana toimi amerikansuomalainen Eric Saarinen.

## Juoni
Suuren mainostoimiston luova johtaja (Brooks) ottaa lopputilin töistään, kun hänen odottamansa ylennys menee sivu suun ja hänet halutaankin siirtää Los Angelesista New Yorkiin. Myös vaimo (Hagerty) jättää työnsä, ja lapseton pariskunta lähtee matkailuautolla etsimään itseään ja Amerikkaa. Las Vegasissa he pelaavat kaikki säästönsä. Puilla paljailla he asettuvat joksikin aikaa Arizonan pikkukaupunkiin tekemään pätkätöitä, kunnes päättävät jatkaa matkaa New Yorkiin palatakseen entisen kaltaisiin työpaikkoihin.

## Vastaanotto
*Helsingin Sanomien* Helena Ylänen piti *Lost in Americaa* mielenkiintoisen erilaisena Hollywood-elokuvana, Albert Brooksille tyypillisenä toteavana ja vakavana komediana, joka yhdistää mukavasti tapakomedian ja road movien aineksia. *[[Video-opas|Video-oppaassa]]* vuodelta 1994 Roope Lehtinen piti elokuvaa varsin huvittavana komediana, jossa pilkataan sekä 1980- että 1960-luvun elämäntyylejä. Hän antoi elokuvalle kolme tähteä viidestä, mikä vastaa sanallista arviota ”hyvä”. *Iltalehdessä* vuonna 2000 Jyrki Laelma antoi elokuvalle kaksi tähteä viidestä ja piti sitä pienenä hauskuutena, joka kerrankin antaa Julie Hagertyn näytellä muutakin kuin aivotonta kanaa.

Vuonna 2000 American Film Institute otti *Lost in American* mukaan  listalleen. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Iulică Ruican

**Iulică Ruican** (s. 29. elokuuta 1971 Cujmir, Mehedinți) on romanialainen soudun olympiavoittaja ja kolminkertainen maailmanmestari.

Ruican saavutti Barcelonan olympialaisissa 1992 kultaa perämiehellisessä nelosessa ja hopeaa kahdeksikossa. Atlantan olympialaisissa 1996 hän oli kahdeksikossa seitsemäs.

Ruican voitti perämiehellisen nelosen maailmanmestaruuden 1993, 1994 ja 1996. Kahdeksikossa hän sai MM-hopeaa 1993 ja MM-pronssia 1994. Lisäksi hän sijoittui neljänneksi perämiehellisessä kaksikossa 1991.

## Lähteet
Syke (6. tuotantokausi)

Suomalaisen sairaalan traumaosastolle sijoittuvan **''[[Syke (televisiosarja)|Syke]]''-draamasarjan kuudennen tuotantokauden** julkaiseminen alkoi Nelonen Median maksullisessa suoratoistopalvelussa Ruutu+:ssa 7. kesäkuuta 2019 sekä Liv- ja Nelonen-kanavilla 30. syyskuuta 2019 alkaen. Kaudella on 36 jaksoa, jotka muodostavat 9 jaksokokonaisuutta.

Kaudella ovat mukana kaikki edellisen kauden näyttelijät, lukuun ottamatta Tiina Lymiä ja Jarkko Niemeä, joiden esittämät Marleena Nortamo ja Petteri Holopainen poistuivat sarjasta viidennen kauden lopussa.

## Rooleissa

### Keskeisissä rooleissa

### Sivuosissa

### Vierailevat näyttelijät

## Jaksot

## Keskeiset tekijät
* Showrunner: Petja Peltomaa
* Ohjaus: Taavi Vartia, Toni Laine
* Pääkäsikirjoittaja: Anne Prokofjeff
* Käsikirjoittajat: Niisku Haapala, Nina Linnovaara, Hanna Leivonniemi, Antero Arjatsalo
* Stooritiimi: Niisku Haapala, Hanna Leivonniemi, Nina Linnovaara, Antero Arjatsalo, Hannamaija Matila, Susanna Åke
* Kuvaajat: Antti Ruusuvuori, Jyri Hakala
* Leikkaajat: Jerem Tonteri, Pekka Lehtikangas
* Äänisuunnittelija: Tuukka Nikkilä
* Lavastaja: Pirjo Rossi
* Tuottaja: Tia Talli
* Vastaavat tuottajat: Olli Haikka, Petja Peltomaa, Tea Panula (Nelonen Media)

## Lähteet

## Aiheesta muualla
* ''Syke'' Ruutu-palvelussa
Esko Varonen

**Esko Ensio Varonen** (21. toukokuuta 1957 Kuopio – 1. toukokuuta 2019 Tampere) oli suomalainen näyttelijä ja muusikko. Varonen muistetaan etenkin vuonna 1984 perustetusta Motelli Skronklesta, jonka muut alkuperäisjäsenet olivat Hannu Raatikainen ja Markku Peltola. Varonen toimi yhtyeen rumpalina. Varonen esiintyi muun muassa televisiosarjoissa *[[Alhola]], [[Kylmän kosketuksessa]]* ja *[[Pirunpelto (televisiosarja)|Pirunpelto]]*. Varonen valmistui trumpetistiksi Kuopion musiikkiopistosta vuonna 1973 ja näyttelijäksi Teatterikoulusta vuonna 1984. Hän oli vuonna 1996 perustamassa Tampereelle Kulttuuritalo Telakkaa.

## Lähteet
Kinder Scout

**Kinder Scout** on 636 metriä korkea vuori Derbyshiren kreivikuntaan kuuluvalla Peak Districtin ylänköalueella. Se on sekä Peak Districtin että Derbyshiren korkein huippu. Lähin sitä korkeampi huippu on 85 kilometrin päässä pohjoisessa sijaitseva Fountains Fell (662&nbsp;m).

Kinder Scout on kuuluisa sinne vuonna 1932 tehdystä luvattomasta joukkotunkeutumisesta. Vuori oli tuolloin yksityismaata ja lähikaupunkien asukkaat halusivat osoittaa mieltään jokamiehenoikeuden puolesta. Mielenosoitus johti osaltaan vapaan liikkumisen sallimiseen Englannin nummialueilla ja kansallispuistojen perustamiseen – 17. huhtikuuta 1951 perustettu Peak District oli Englannin ensimmäinen kansallispuisto.

## Vuoret ja huiput

Kinder Scout on karkeasta hiekkakivestä *(millstone grit)* muodostunut ylätasanko, joka kohoaa lähes kauttaaltaan yli 600 metriä merenpinnan yläpuolelle. Se on osa laajempaa Dark Peak -nimistä ylänköaluetta, johon kuuluvat myös Bleaklow, Mam Tor ja Lose Hill.

Kinderin ylätasanko kohoaa jyrkkärinteisenä sitä ympäröivästä maastosta. Kinderjoki syöksyy sen länsireunan yli ja muodostaa Kinder Downfall -nimisen vesiputouksen, joka on korkein Peak Districtin alueella. Ylätasangon pohjois- ja etelälaidalla on monia kalliopaljastumia ja jyrkänteitä. Idässä tasanko laskeutuu loivemmin ja kapenee kannakseksi, joka yhdistyy Win Hillin kukkulaan.

Kinder Scoutin kallioperä muodostui muinaisiin jokisuistoihin kertyneestä liejusta ja hiekasta. Aikojen saatossa niistä muodostui lomittaisia hiekkakivi- ja savikivikerrostumia. Kallioperä on altis eroosiolle, jota aiheuttavat lampaiden laiduntaminen, saastelaskeumat, metsäpalot ja vuorikiipeilijät. Lampaiden pääsyä nummille onkin rajoitettu paikoitellen aidoilla.

## Luonto

Kinder Scoutin linnustoon kuuluu korppeja, nummiriekkoja, muuttohaukkoja ja kuoveja. Vuorella voi nähdä myös sepelrastaita, jotka tunnistaa niiden papinkaulusta muistuttavasta valkoisesta kuvioinnista.

Ylätasangon maisemaa täplittävät luhtavillan kukinnot ja värikkäät rahkasammalmättäät. Kinder Scoutia ympäröiviä ylänköjä kutsutaan yhteisesti nimellä Dark Peak, sillä niitä peittää tumma turvekerros.

## Kiipeily
Vaelluksen Kinder Scoutille voi aloittaa Edalen tai Hayfieldin kylästä High Peakin hallintopiirissä. Edalesta alkaa Penniinien vuorijonoa seuraava vaellusreitti Pennine Way, jonka ensimmäinen etappi nousu Kinder Scoutille on. Kylästä johtaa Kinder Scoutille kaksi reittiä: kivikkoinen Grindsbrook Clough ja pidempi mutta helpompikulkuinen Jacob’s Ladder, joka on osittain porrastettu. Hayfieldistä alkava reitti nousee William Clough’n rotkon pohjaa pitkin Sandy Heysin laelle ja etenee sieltä Kinder Downfallin putoukselle.

Vuoren ympäristössä on erikoisia kivimuodostumia, kuten Pym’s Chair ja Boxing Gloves (’nyrkkeilyhanskat’), sekä Mermaid’s Pool -niminen lampare. Legendan mukaan lammessa asuu merenneito, jonka voi nähdä vain pääsiäisenä. Jos merenneito vastaa katseeseen suopeasti, on palkintona ikuinen elämä.

## Lähteet

## Aiheesta muualla
Avar uus

**Avar uus** on Asan 12. albumi, joka julkaistiin 9. joulukuuta 2016. Se julkaistiin ilman ennakkoilmoitusta levy-yhtiö Roihis Musican sivustolla ilmaiseksi ladattavaksi.

Kansikuvan on suunnitellut Samuel Nyholm.

## Teemat
Teemaltaan dystooppisessa albumissa käsitellään vuoden 2016 poliittisesti kahtiajakautunutta ilmapiiriä Suomessa. Kappaleissa käydään kovaa älypuhelinkritiikkiä, joissa mainitaan ruutujen, erityisesti puhelimien tuijottaminen, minkä seurauksena silmät sulkeutuvat maailman tapahtumilta. Levyn viimeisen kappaleen lopuksi artisti kehottaa ironisesti ihmisiä nostamaan ”kännykät ilmaan”.

## Vastaanotto

Albumi sai hyvän vastaanoton. Keskisuomalaisen Arttu Seppänen kuvailia albumia artistin poliittisimmaksi sitten vuoden 2001 esikoisalbumin *[[Punainen tiili]]*. Hän piti albumia pessimistisyydestään huolimatta artistin kuuloisena ja vapautuneena, mutta samalla uudistuneena. Soundin Pekka Laine kutsui albumia intensiiviseksi jazzmeditaatioksi, josta huokuvat vakaumus sekä ryhti.

## Kappaleet

## Lähteet

## Aiheesta muualla
* ''Avar uus'' discogs.com -sivustolla
Yamana Gold

**Yamana Gold** on kanadalainen kaivosyhtiö, joka tuottaa kultaa, hopeaa ja kuparia. Yamanan puoliksi Agnico Eaglen kanssa omistama Canadian Malartic on Kanadan suurin toiminnassa oleva kultakaivos. Vuonna 2019 Yamana myi Brasiliassa sijaitsevan Chapada-kuparikaivoksen Lundin Miningille. Pan American Silver hankki yhtiön omistukseensa maaliskuussa 2023.

## Kaivostoiminnot
* Kanada
** Canadian Malartic (50 %)
* Brasilia
** Jacobina
* Chile
** El Penon
** Minera Florida
* Argentiina
** Cerro Moro

### Kehitteillä
*Agua Rica (56,25 %), Argentiina, kupari- ja kultakaivos

## Lähteet

## Aiheesta muualla
*Yamanan kotisivut
Lundin Mining

**Lundin Mining** on ruotsalainen kaivosyhtiö, joka on erikoistunut kupariin ja tuottaa myös sinkkiä. Vuonna 2013 Lundin hankki 24 prosentin osuuden Kokkolan kobolttijalostamosta . Vuonna 2019 Lundin osti Yamana Goldilta Brasiliassa sijaitsevan Chapada-kuparikaivoksen.

## Kaivostoiminnot
*Candelaria
*Eagle
*Neves-Corvo
*Zinkgruvan

*Chapada

## Lähteet

## Aiheesta muualla
*Lundin Miningin kotisivut
Iamgold

**Iamgold** (aik. *International African Mining Gold Corporation*) on kanadalainen kultakaivosyhtiö. Se kertoi vuonna 2017 aikeistaan avata uuden kanadalaisen kultakaivoksen japanilaisen Sumitomo Metal Miningin kanssa.

## Kaivostoiminnot
*Essakane (90 %)
*Rosebel (95 %)
*Westwood
*Sadiola (41 %)
*Saramacca (66,5 %)
*Boto Gold

### Kehitysprojektit
*Côté Gold, Ontario, Kanada (64,75 %)

### Entiset kaivokset
*Yatela (40 %)

## Lähteet

## Aiheesta muualla
*Iamgoldin kotisivut
Hyväile minua pimeä tähti

**Hyväile minua pimeä tähti** on Eleanoora Rosenholmin kolmas studioalbumi, joka julkaistiin 16. maaliskuuta 2011. Se debytoi Suomen virallisen listan sijalla 28.

## Vastaanotto

Albumi sai ristiriitaisen vastaanoton. Verkkomedia Nuorgamin Hannu Linkola antoi albumille arvosanan 82/100. Hän piti albumia teknisesti onnistuneena ja kokonaisvaltaisena, vaikka jäikin kaipaamaan varhaisemman tuotannon lumovoimaisuutta. Rumban Samuli Knuuti tuomitsi albumin tekotaiteelliseksi sotkuksi, jolla ainoastaan kappaleet ”Valo kaasumeren hämärässä” ja ”Sata Ave Maria” onnistuvat tarjoamaan syvempiä väristyksiä. Soundin Timo Harjuniemi antoi albumille kolme tähteä. Hän totesi sovinnaisuuksien ulkopuolelle itsensä jättävän yhtyeen estävän monitasoisuudellaan kuuntelijaa antautumasta teokselle täysin.

## Kappaleet

## Lähteet

## Aiheesta muualla
* ''Hyväile minua pimeä tähti'' discogs.com -sivustolla
Italian ympäriajo 2019

**Italian ympäriajo 2019** oli järjestyksessään 102. Italian ympäriajo. Se alkoi Bolognasta 11. toukokuuta ja päättyi Veronaan 2. kesäkuuta 2019.

## Joukkueet

## Etapit

## Kokonaistilanne

## Lähteet

## Aiheesta muualla
Cristina Neagu

**Cristina Georgiana Neagu** (s. 26. elokuuta 1988 Bukarest) on romanialainen käsipalloilija. Hän on ensimmäinen neljä kertaa maailman vuoden parhaaksi käsipalloilijaksi valittu pelaaja niin naiset kuin miehetkin mukaan lukien.

Neagu pelasi ensimmäisen kerran naisten arvoturnauksissa vuoden 2007 MM-kilpailuissa, joissa Romania sijoittui neljänneksi. Hän saavutti EM-pronssia vuonna 2010 ja MM-pronssia vuonna 2015. Hän oli molemmissa mitaliturnauksissa paras maalintekijä, ja MM-kisoissa 2015 hänet valittiin turnauksen arvokkaimmaksi pelaajaksi. Vuoden 2018 EM-kilpailuissa hän nousi EM-kisahistorian kaikkien aikojen parhaaksi maalintekijäksi tehdessään 206. maalinsa ja ohittaessaan tilastossa Unkarin Ágnes Farkasin.

Neagu on valittu maailman parhaaksi naiskäsipalloilijaksi vuosina 2010, 2015, 2016 ja 2018. Hän on seuratasolla edustanut CS Rulmentul Brașovia vuosina 2006–2009, CS Oltchim Râmnicu Vâlceaa vuosina 2009–2013, montenegrolaista ŽRK Budućnost Podgoricaa vuosina 2013–2017 ja CSM Bukarestia vuodesta 2017.

## Lähteet
Detective Pikachu

**Detective Pikachu** (名探偵ピカチュウ *Meitantei Pikachū*) on Creatures Inc:n kehittämä ja The Pokémon Companyn vuonna 2018 julkaisema seikkailupeli Nintendo 3DS:lle. Peli on *[[Pokémon (pelisarja)|Pokémon]]-*pelisarjan spin-off -peli, jossa pelaaja työskentelee puhuvan Pikachun kanssa ratkaistakseen erilaisia mysteereitä. 

Toisin kuin aiemmat *Pokémon*-videopelit, *Detective Pikachu* keskittyy kerronnallisempaan tarinankerrontaan joka on verrattavissa ''Pokémon-''animaatiosarjaan. 

Peliin löyhästi perustuva elokuva *[[Pokémon Detective Pikachu]]* sai ensi-iltansa toukokuussa 2019.

## Julkaisu
Pelin ensimmäinen versio nimeltään ***Great Detective Pikachu: Birth of a New Duo*** () julkaistiin Nintendo 3DS eShop-kauppapaikalla Japanissa 3. helmikuuta 2016. 

Tammikuun 12. päivänä 2018 peli kuitenkin poistettiin eShopista, ja myöhemmin samana päivänä ilmoitettiin, että pelin pohjalta kehitetty laajempi peli *Detective Pikachu* julkaistaisiin 23. maaliskuuta 2018 ympäri maailmaa. Tässä pelissä on yhdeksän juonen lukua alkuperäisen julkaisun kolmen luvun sijasta. 

## Ääniroolit
### Alkuperäiset

### Englanninkieliset

## Lähteet
Hans Martin

**Hans Martin** (s. 1950 Sundom) on suomenruotsalainen tanssi- ja kristillisen musiikin laulaja. Hänen yhtyeitään ovat mm. tanssiorkesteri Tommys, jonka solistina hän toimi vuodet 1980–2001.

Itsenäisenä taiteilijana Martin on saavuttanut listamenestystä Norjassa ja Ruotsissa.

## Diskografia
### Albumit
* 2002 – *Landet där solen ej går ner*
* 2004 – *Den blomstertid nu kommer*
* 2005 – *Minnenas promenad*
* 2007 – *Mina egna favoriter* (julkaistu nimellä Hans Martin & Tommys)
* 2008 – *Högtidsstund* (Tommysin kanssa)
* 2008 – *Där rosor aldrig dör*
* 2009 – *Höstglöd*
* 2012 – *Här är jag hemma*
* 2013 – *Vägen hem*
* 2016 – *Ännu en gång*
* 2017 – *Dansfavoriter*

## Lähteet
Aivojuovio

**Aivojuovio** () on kädellisillä isoaivoihin kuuluva osa, joka koostuu selänpuoleisesta ja vatsanpuoleisesta osasta. Selänpuoleinen osa sisältää häntätumakkeen () ja aivokuorukan (). Vatsanpuoleinen osa käsittää *tuberculum olfactorium*in ja Accumbens-tumakkeen. Aivojuovioita on yksi kummassakin aivopuoliskossa, eli se on parillinen anatominen rakenne.

Aivojuovio osallistuu monimutkaisten liikesarjojen oppimiseen ja kontrollointiin. Aivojuovio voi vaurioitua esimerkiksi Parkinsonin taudissa, jolloin ihminen menettää liikkeiden hallintakyvyn ja esimerkiksi kädet vapisevat tahdonvastaisesti.

## Lähteet

## Aiheesta muualla
Xenosis

**Xenosis** on Medeian viides studioalbumi, joka julkaistiin 18. tammikuuta 2019. Se on yhtyeen ensimmäinen, jolla laulajan virkaa hoitaa Frans Aalto. Kitaristi Samuli Peltola on kertonut albumin olevan vääristynyt luomiskertomus, jossa ihmiset kuvataan vertauskuvallisesti Maan ylikansoittaneina muurahaisina.

Albumi debytoi Suomen virallisen listan sijalla 37, ja fyysisten albumien listan sijalla 5.

## Vastaanotto

Albumi sai erinomaisen vastaanoton. Kaaoszinen Jarmo Hänninen antoi albumille karvan alle täydet pisteet, ja kehui sitä musiikillisesti raikkaaksi ja yllättäväksi, joka on odotuksen arvoinen. Metalliluolan Miika Manninen piti kappalerakenteita ensikuuntelulla haasteellisina, jotka kuitenkin avautuvat aikanaan, ja kutsui kokonaisuutta tasavahvaksi näytöksi. Soundin Mape Ollila antoi albumille neljä tähteä viidestä. Hän piti erityisesti laulun ilmaisutavasta, kosketinsoitinsovituksista sekä melodisista kitaraliideistä, ja piti lyriikoita moniulotteisina.

## Kappaleet

## Kokoonpano
* Frans Aalto – laulu
* Janne Putkisaari – rummut
* Pekko Mörö – kitara
* Samuli Peltola – kitara
* Laura Dziadulewicz – kosketinsoitin

## Lähteet

## Aiheesta muualla
* ''Xenosis'' discogs.com -sivustolla 
*
Alaniinirasemaasi

**Alaniinirasemaasi** on isomeraaseihin kuuluva entsyymi. Se katalysoi alaniinin L- ja D-enantiomeerien isomeroimista toisikseen. Entsyymiä esiintyy useissa bakteereissa, mutta ei aitotumaisissa eliöissä. Alaniinirasemaasi on tärkeä entsyymi bakteereille, koska se muodostaa soluseinän peptidoglykaanikerroksen biosynteesiin tarvittavaa D-alaniinia. Alaniinirasemaasin EC-numero on EC 5.1.1.1.

## Rakenne ja ominaisuudet
Rakenteeltaan alaniinirasemaasi on kahdesta samanlaisesta alayksiköstä koostuva dimeeri. Yhden alayksikön molekyylimassa on noin 43 kDa. Useilla bakteereilla on alaniinirasemaasista kaksi isoentsyymiä, jotka muodostavat D-alaniinia L-alaniinista ja toisaalta muuttavat ylimääräisen D-alaniinin takaisin L-alaniiniksi. Entsyymi vaatii toimiakseen koentsyymikseen pyridoksaalifosfaatin. Entsyymin inhibiittoreita ovat esimerkiksi sykloseriini ja alaniinin halogenoidut johdannaiset.

Alaniinirasemaasin katalysoiman reaktion kannalta keskeisiä aktiivisen keskuksen aminohappoja ovat lysiini- ja tyrosiiniaminohapot. Lysiini on sitoutunut pyridoksaalifosfaattiin muodostaen sen kanssa imiinin eli niin kutsutun Schiffin emäksen. Alaniini sitoutuu entsyymiin ja muodostaa pyridoksaalifosfaatin kanssa uuden imiinin. Seuraavaan vaiheeseen on esitetty kaksi vaihtoehtoista mekanismia.  Niistä ensimmäisessä tyrosiiniaminohappo ottaa vastaan protonin alaniinin karboksyyliryhmään nähden α-asemasta, jolloin muodostuu kinonoidivälivaihe. Entsyymin lysiiniaminohappo luovuttaa tälle kinonoidivälivaiheella protonin ja muodostuu alaniinin raseeminen seos. Toisessa vaihtoehdossa tyrosiini poistaa protonin ja muodostuu kinonoidin sijaan karbanioni, jolle lysiini luovuttaa protonin.
:

## Lähteet
Lähdevita

**Lähdevita** (*Potamogeton coloratus*) on vitakasvien (Potamogetonaceae) heimoon, vitojen (*Potamogeton*) sukuun kuuluva kasvilaji. Lähdevita voi risteytyä heinävidan (*Potamogeton gramineus*) kanssa.

Lähdevita on melko lyhytkasvuinen vesikasvi, ja sen varret voivat kasvaa noin 20–30 cm pitkiksi. Lähdevidan ylimmät lehdet ovat punertavia ja ruodillisia kelluslehtiä, joiden lehtiruodit ovat lehtilapaa lyhyempiä. Uposlehdet ovat kapeita ja niiden kielekekorvakkeet ovat melko lyhyitä. Lähdevidan kukinto on varren päässä sijaitseva, lyhyt ja tiivis tähkä.

Lähdevita kasvaa järvissä ja puroissa kalkkipitoisilla alueilla. Lähdevitaa tavataan eri puolilla Eurooppaa. Pohjoismaista lähdevitaa kasvaa vain Tanskassa sekä Ruotsissa Gotlannissa.

Lähdevidan tieteellisen nimen lajinimi (*coloratus*) tarkoittaa värjättyä ja viittaa lähdevidan punertavanvärisiin kelluslehtiin.

## Lähteet

## Aiheesta muualla
* JSTOR Global Plants: ''Potamogeton coloratus'' 
* Global Biodiversity Information Facility (GBIF): ''Potamogeton coloratus''
Luonnonvarainneuvosto

**Luonnonvarainneuvosto** on Suomen maa- ja metsätalousministeriön yhteydessä toimiva neuvoa-antava parlamentaarinen elin. Siinä on 17 jäsentä, jotka nimitetään uudelleen jokaiselle eduskuntakaudelle eli neljän vuoden välein puolueiden eduskunnan voimasuhteiden mukaisesti. Neuvosto kokoontuu kuukausittain. Se kuulee asiantuntijoita, antaa lausuntoja ja tekee aloitteita. Neuvoston käsittelemät asiat valmistellaan viidessä jaostossa, jotka ovat yleisjaosto, maatalous- ja maaseutujaosto, metsäjaosto, vesijaosto ja kansainvälisen yhteistyön jaosto.

## Lähteet

## Aiheesta muualla

*
Suippuvita

**Suippuvita** (*Potamogeton acutifolius*) on vitakasvien (Potamogetonaceae) heimoon, vitojen (*Potamogeton*) sukuun kuuluva kasvilaji. Se on monivuotinen, ruohovartinen vesikasvi, joka kasvaa kokonaan upoksissa vedenpinnan alapuolella. Suippuvita on tunnistettavissa monisuonisten ja teräväkärkisten lehtiensä perusteella. Muista vitalajeista suippuvita muistuttaa eniten litteävitaa (*Potamogeton compressus*), mutta lajit ovat erotettavissa toisistaan varren ja lehtien ulkonäön sekä kukintoperän pituuden perusteella.

Suippuvidan varret kasvavat noin metrin pituisiksi ja ovat pinnoiltaan siipipalteettomia. Suippuvidalla ei ole erillisiä kelluslehtiä, vaan kaikki lehdet ovat vedenalaisia uposlehtiä. Lehdet ovat enintään 20&nbsp;cm pitkiä, 0,5&nbsp;cm leveitä, tasapintaisia ja teräväkärkisiä. Lehdissä on kolme pääsuonta sekä useita pienempiä suonia. Suippuvidalla ei ole lehtituppia, mutta sillä on noin 2&nbsp;cm pitkät kielekekorvakkeet, jotka kuitenkin tippuvat aikaisin pois. Suippuvidan kukinto on lyhyt ja harvakukkainen tähkä, jonka kukintolapakko on ainakin noin 1&nbsp;cm pituinen. Hedelmät ovat köliselkäisiä ja lyhytotaisia.

Suippuvita kasvaa runsasravinteisissa järvissä ja lammissa. Suippuvitaa tavataan Euroopassa Ranskasta aina Unkariin ja Balkanille asti sekä paikoitellen muuallakin. Suippuvitaa ei tavata Suomessa. Ruotsissa lajia tavataan maan eteläosissa, mutta se on nykyisin harvinaistunut selvästi ja kadonnut monilta vanhoilta kasvupaikoiltaan. Ruotsissa suippuvita on rauhoitettu.

Suippuvidan tieteellisen nimen lajinimi (*acutifolius*) tulee latinan kielen sanoista *acutus* (suom. piikki) ja *folium* (suom. lehti) viitaten lajin teräväkärkisiin lehtiin.

## Lähteet
Itämeren parlamentaarikkokonferenssi

**Itämeren parlamentaarikkokonferenssi** (, BSPC) on 11 Itämeren ympäristön valtioiden parlamentin, 11 alueellisen lainsäädäntöelimen sekä 5 parlamenttienvälisen järjestön yhteistyöelin. Itämeren parlamentaarikkokonferenssi toimii yhteistyössä hallitustenvälisen elimen Itämeren valtioiden neuvoston (*Council of Baltic Sea States*, CBSS) kanssa. Itämeren parlamentaarikkokonferenssi on perustettu vuonna 1991. Konferenssin ensimmäinen kokous järjestettiin Kalevi Sorsan aloitteesta Helsingissä. Konferenssin sihteeristö sijaitsee Mecklenburg-Etu-Pommerin osavaltion parlamentissa Schwerinissä.

Itämeren parlamentaarikkokonferenssin puheenjohtajuus kiertää ja päättyy vuosittain järjestettävässä Itämeri-konferenssissa, joka on konferenssin korkein päättävä elin. Itämeri-konferenssi laatii alueen hallituksille elimen loppuasiakirjan, Itämeren parlamentaarikkokonferenssin päätöslauselman.

Itämeren parlamentaarikkokonferenssin jäsenet ovat:

* 11 valtion parlamenttia: Islanti, Latvia, Liettua, Norja, Puola, Ruotsi, Saksa, Suomi, Tanska, Venäjä ja Viro.
* 11 alueellista lainsäädäntöelintä: Ahvenanmaa, Bremen, Färsaaret, Grönlanti, Hampuri, Kaliningradin alue, Karjalan tasavalta, Leningradin alue, Mecklenburg-Etu-Pommeri, Pietari ja Schleswig-Holstein.
* 5 parlamenttienvälistä yhteistyöjärjestöä: Baltian maiden yleiskokous, Euroopan neuvoston parlamentaarinen yleiskokous, Euroopan parlamentti, Euroopan turvallisuus- ja yhteistyöjärjestön parlamentaarinen yleiskokous ja Pohjoismaiden neuvosto.

Konferenssin Suomen valtuuskuntaan kuuluu viisi jäsentä ja heidän varajäsenensä. Valtuuskunnan jäsenet osallistuvat pysyvän komitean sekä työryhmän kokouksiin, minkä lisäksi heillä on usein erilaisia raportointivastuita. Valtuuskunta pitää myös säännöllisesti omia kokouksiaan.

## Lähteet

## Aiheesta muualla

*
Kutukari

**Kutukari** on saari läntisessä Espoossa runsaat kaksi kilometriä Suomenojan venesatamasta kaakkoon. Virallisessa kaupunginosajaossa saari kuuluu Suvisaaristoon. Kutukari sijaitsee Suvisaariston pääsaarien itäpuolella Svartholmenin ja Stora Hallonkobbenin välissä.

Kutukarin pinta-ala on 0,6 hehtaaria ja itä–länsisuuntainen pituus noin 130 metriä. Rannat ovat kivikkoiset. Saaren luoteiskulmalla on noin 40 metrin pituinen kallioluoto.

## Lähteet

## Aiheesta muualla
*Tiedostopalvelu.maanmittauslaitos.fi
*Kutukari, Uusimaa, Suomi — Sunrise, Sunset and Daylength
*Foreca: Sää Kutukari, Espoo
*MML Paikannimet linkitettynä tietona: Kutukari Saari
Media Virossa

**Viron media** eli **viestimet** koostuvat sanoma- ja aikakauslehdistä ja niiden verkkoversioista ja radio- ja televisiotoiminnasta. Pieneksi maaksi Viroon on itsenäistymisen jälkeen noussut hyvin runsas tarjonta joukkoviestimiä. 

Viroa kutsutaan joskus E-stoniaksi, jolla viitataan internetin, matkapuhelinten ja sähköisten palvelujen yleisyyteen ja suosioon maassa.

Virossa ei ole yhteistä toimittajajärjestöä, kuten esimerkiksi Suomessa Suomen journalistiliitto, joka ottaisi kantaa median tilanteisiin. Lehdistönvapaudessa Viro ei nouse Pohjoismaiden tasolle vaan sijoittuu Toimittajat ilman rajoja -järjestön vuosiraportissa 2019 yhdenneksitoista. Keskustelu sananvapaudesta on ollut erityisen kiivasta keväällä 2019. Siitä on esitetty huolta, ja toimittajia on eronnut, koska he kokevat, että sananvapautta on rajoitettu lehtien itsesensuurin vuoksi. Siitä on esittänyt huolensa myös Viron presidentti Kersti Kaljulaid, joka toukokuussa 2019 hallituksen virkaanastujaisissa pukeutui puseroon, jossa luki "Sõna on vaba" ('Sana on vapaa'). Hänen mukaansa uhka on oikeistopopulismi ja Virossa erityisesti Ekre-puolue, jonka johtajat ovat arvostelleet toimittajia.

## Radio ja televisio
Virossa on kolme maanlaajuista televisioyhtiötä: julkinen Viron Televisio (ETV, vuodesta 1955) ja yksityiset Kanal 2 (1993) ja TV3 (1996). Jälkimmäiset ovat ulkomaalaisten omistuksessa. Useat paikalliset kaapelikanavat tarjoavat venäjän- suomen-, ruotsin- ja latviankielisiä ohjelmia. 

Julkiset radiolähetykset aloitti 1926 Viron radio (Eesti Raadio). Vuonna 1992 aloittaneen Radio Kukun myötä yksityisten kanavien määrä lisääntyi nopeasti ja 2008 maassa oli 31 radiokanavaa, joista viisi julkisia Viron radion kanavia. Vuonna 2007 julkiset Viron televisio ja Viron radio yhdistyivät Eesti Rahvusringhääling -yhtiöksi (ERR). 

## Lehdistö
Virossa ilmestyy satoja sanoma- ja aikakauslehtiä. Suurimpia sanomalehtiä ovat päivälehdet Postimees (23,6&nbsp;prosentin markkinaosuus vuonna 2007) ja Eesti Päevaleht (12,9&nbsp;prosenttia) sekä iltapäivälehti Õhtuleht (23,6&nbsp;prosenttia). Viikkolehdistä suurin levikki on Eesti Ekspressillä (14&nbsp;prosenttia), joka jo ennen Viron itsenäistymistä, 1989 alkoi ilmestyä ensimmäisenä riippumattomana virolaisena lehtenä. Toiseksi suurin viikkolehti on Maaleht (11,6 prosenttia).  
 
Yksityisten televisio- ja radioyhtiöiden tapaan virolaiset lehdetkin ovat ulkomaisen pääoman kiinnostuksen kohde. Kanal 2:n omistava norjalainen Schibsted and Modern Times Group omistaa puolet *Õhtuleht* -lehdestä ja suurimman osan *Postimeesistä*. Ruotsalainen Bonnier Group omistaa maan suurimman talouslehden *[[Äripäev]]in*. 

## Uutistoimisto
Maassa toimii kaksi uutistoimistoa. Baltic News Service on vuonna 1990 perustettu yksityinen uutistoimisto, jonka omistaa suomalainen Alma Media. Baltic News Servicen toiminta kattaa Viron, Latvian ja Liettuan. Eesti Rahvusringhääling ylläpitää julkisen sektorin rahoittamaa ETV24-uutistoimistoa.

## Lähteet
Sami Koski (kirjailija)

**Sami Koski** (s. 1972) on suomalainen  tietokirjailija.

Vuonna 2005 Kosken, Mika Rissasen ja Juha Tahvanaisen kirjoittama *Antiikin Urheilu* voitti Tieto-Finlandia- palkinnon. 
## Bibliografia

### Tietokirjat
* *Antiikin Urheilu* (2004)
* *Hävityksen historiaa: Eurooppalaisen vandalismin vuosisadat* (2007)

## Lähteet
Elvis & Onerva

**Elvis & Onerva** on vuonna 2019 ensi-iltansa saanut suomalainen romanttinen draamaelokuva, jonka on käsikirjoittanut ja ohjannut Mikael Syrjälä. Elokuvan nimirooleissa esiintyvät Johannes Brotherus ja Mimosa Willamo. Muita päärooleja näyttelevät Saana Koivisto, Ella Lymi, David Sandqvist, Joel Hirvonen, Minna Haapkylä, Tommi Korpela, Carl-Kristian Rundman, Jessica Grabowsky ja Hannu-Pekka Björkman. Elokuvassa teini-ikäinen Elvis (Brotherus) ihastuu luokalleen juuri tulleeseen tyttöön Onervaan (Willamo).

*Elvis & Onerva* sai ensi-iltansa Espoo Ciné -elokuvajuhlilla 11. toukokuuta 2019. Teatteriensi-illan se sai 7. kesäkuuta 2019.

## Näyttelijät

## Lähteet

## Aiheesta muualla
*
London Metal Exchange

**London Metal Exchange** (**LME**) eli Lontoon metallipörssi on maailman laajin rautaa sisältämättömien metallien markkinapaikka maailmassa. Myös useilla teräksen laaduilla käydään kauppaa, mutta se ei ole yhtä laajamittaista kuin ei-rautametallien välitys. Pörssissä käydään kauppaa futuureilla ja muilla johdannaisilla. LME:n välittämien raaka-ainesopimusten hinnat hyväksytään yleisesti ja maailmanlaajuisesti alumiinin, kuparin, sinkin ja tinan markkinahinnoiksi. LME perustettiin vuonna 1877.

Ensimmäinen kiinalainen pörssin jäsen oli huhtikuussa 2012 liittynyt BOCI Global Commodities, joka on Bank of Chinan tytäryhtiö. Vuonna 2012 LME myytiin Hongkongin pörssille.

## Katso myös
*Lontoon pörssi

## Lähteet

## Aiheesta muualla
*Pörssin kotisivu